ai4bharat/Pralekha huggingface dataset:
गृह मंत्रालय
बेकायदेशीर कृत्ये  कायदा, 1967  अंतर्गत संघटना /व्यक्ती ‘दहशतवादी संघटना /‘दहशतवादी’ म्हणून घोषित
राष्ट्रीय सुरक्षा बळकट करण्याच्या आणि सर्व प्रकारच्या दहशतवादाचा मुकाबला करण्याच्या पंतप्रधान नरेंद्र मोदी यांच्या वचनबद्धतेचा पुनरुच्चार करत, केंद्रीय गृहमंत्री अमित शहा यांच्या मार्गदर्शनाखाली गृहमंत्रालयाने आणखी एक व्यक्ती आणि दोन संस्थांना 'दहशतवादी'/'दहशतवादी संघटना' म्हणून घोषित केले
नवी दिल्ली, 17 फेब्रुवारी 2023
भारताचे दहशतवादाविरुद्ध शून्य सहिष्णुतेचे धोरण पुढे नेत, केंद्र सरकारने ऑगस्ट, 2019 मध्ये बेकायदेशीर कृत्ये  कायद्यात  सुधारणा करून एखाद्या व्यक्तीला दहशतवादी म्हणून घोषित करण्याची तरतूद समाविष्ट केली. या दुरुस्तीपूर्वी केवळ संघटनांनाच दहशतवादी संघटना म्हणून घोषित केले जाऊ शकत होते.
या सुधारित तरतुदीची अंमलबजावणी करून केंद्र सरकारने 53 जणांना दहशतवादी घोषित केले होते.
राष्ट्रीय सुरक्षा बळकट करण्याच्या आणि सर्व प्रकारच्या दहशतवादाचा मुकाबला करण्याच्या पंतप्रधान नरेंद्र मोदी यांच्या वचनबद्धतेचा पुनरुच्चार करत, केंद्रीय गृहमंत्री अमित शहा यांच्या मार्गदर्शनाखाली गृह मंत्रालयाने आज आणखी एक व्यक्ती आणि दोन संघटनांना 'दहशतवादी'/ 'दहशतवादी संघटना' म्हणून घोषित केले.
आज आणखी एक व्यक्ती - हरविंदर सिंग संधू @ Rinda दहशतवादी म्हणून घोषित करण्यात आला. तो बब्बर खालसा इंटरनॅशनल  या दहशतवादी संघटनेशी संबंधित आहे आणि सध्या तो पाकिस्तानच्या लाहोरमध्ये सीमावर्ती एजन्सींच्या संरक्षणाखाली आहे आणि विशेषत: पंजाबमध्ये विविध दहशतवादी कारवायांमध्ये सामील असल्याचे आढळून आले आहे. या घोषणेसह, यूएपीएच्या चौथ्या अनुसूचित आता 54 जणांची दहशतवादी म्हणून नोंद आहे.
केंद्र सरकारने आज युएपीएच्या तरतुदीनुसार खालील दोन संघटनांना दहशतवादी संघटना म्हणून घोषित केले.
- खलिस्तान टायगर फोर्स  - ही एक अतिरेकी संघटना आहे आणि पंजाबमध्ये पुन्हा दहशतवाद उफाळून आणणे आणि भारताच्या प्रादेशिक अखंडता, एकता, राष्ट्रीय सुरक्षा आणि सार्वभौमत्व यांना आव्हान देणे आणि पंजाबमध्ये लक्ष्यित हत्यांसह विविध दहशतवादी कारवायांना प्रोत्साहन देणे हे तिचे उद्दिष्ट आहे.
- जम्मू आणि काश्मीर गझनवी फोर्स  - हे दल घुसखोरीचे प्रयत्न, अंमली पदार्थ आणि शस्त्रास्त्रांची तस्करी आणि जम्मू आणि काश्मीर केंद्रशासित प्रदेशात दहशतवादी हल्ले करण्यात सहभागी असल्याचे आढळून आले आहे. ते लष्कर-ए-तैयबा, जैश-ए-मोहम्मद, तहरीक-उल-मुजाहिदीन, हरकत-उल-जिहाद-ए-इस्लामी इत्यादी विविध दहशतवादी संघटनांमधून आपल्या सदस्यांची भर्ती करते.
या दोन संघटनांना दहशतवादी संघटना म्हणून घोषित केल्यानंतर, आता कायद्याच्या पहिल्या अनुसूची अंतर्गत एकूण 44 संघटनांना दहशतवादी संघटना म्हणून घोषित करण्यात आले आहे.
S.Kulkarni/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 355
अणुऊर्जा विभाग
जपानमधील चिबा येथे आयोजित 64 व्या आंतरराष्ट्रीय गणित ऑलिम्पियाडमध्ये भारतीय चमूची दोन सुवर्ण, दोन रौप्य आणि दोन कांस्य पदकांची कमाई
मुंबई, 13 जुलै 2023
जपानमधील चिबा येथे  या काळात आयोजित 64 व्या आंतरराष्ट्रीय गणित ऑलिम्पियाड  2023 मध्ये सहा सदस्यीय भारतीय चमूने 2 सुवर्ण, 2 रौप्य आणि 2 कांस्य पदके मिळवत 112 देशांमध्ये 9वे स्थान पटकावले.
या स्पर्धेत भारताने चौथ्यांदा अव्वल 10 मध्ये स्थान मिळवले आहे . 1998 , 2001  आणि 2012  नंतर भारताने आंतरराष्ट्रीय गणित ऑलिम्पियाडमध्ये किमान 2 सुवर्ण पदके मिळवण्याची कामगिरी चौथ्यांदा केली आहे, गणित ऑलिम्पियाडचे राष्ट्रीय समन्वयक प्रा. पृथ्वीजीत डे यांनी ही माहिती दिली.
सुवर्ण पदक विजेते आहेत :
1. अतुल शतावर्त नदीग  --- 42 पैकी 37 गुण
2. अर्जुन गुप्ता  --- 42 पैकी 37 गुण
रौप्य पदक विजेते आहेत:
1.आनंदा भादुरी  --- 42 पैकी 29 गुण
2. सिद्धार्थ चोप्रा  --- 42 पैकी 29 गुण
कांस्य पदक विजेते आहेत:
1. आदित्य मांगुडी व्यंकट गणेश  --- 42 पैकी 22 गुण 
2. अर्चित मानस ---  -- 42 पैकी 20 गुण 
टाटा मूलभूत संशोधन संस्थेचे  होमी भाभा विज्ञान शिक्षण केंद्र हे प्रशिक्षण आणि आंतरराष्ट्रीय ऑलिम्पियाड्ससाठी  विद्यार्थ्यांची निवड करण्याचे नोडल केंद्र आहे.होमी भाभा विज्ञान शिक्षण केंद्राद्वारे घेतलेल्या राष्ट्रीय ऑलिम्पियाड परीक्षेच्या विविध टप्प्यांतून अंतिम चमू निवडला जातो.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
अर्थ मंत्रालय
नवी मुंबई सीजीएसटी आयुक्तालयाने 10 कोटी रुपयांहून अधिक मूल्याचा इनपुट टॅक्स क्रेडिट घोटाळा उघडकीस आणला
या प्रकरणी एका व्यावसायिकाला अटक
मुंबई 13 जानेवारी 2022
बेकायदेशीर इनपुट टॅक्स क्रेडिट रॅकेट चालवण्यात येत असल्याच्या गुप्त माहितीनुसार कारवाई करत, मुंबई प्रदेशाच्या अखत्यारीतील नवी मुंबई सीजीएसटी अर्थात केंद्रीय वस्तू आणि सेवा कर मंडळ आयुक्तालयाच्या अधिकाऱ्यांनी मे. महाराष्ट्र एंटरप्रायझेस या कंपनीच्या मालकाला अटक केलीआहे. तसेच केंद्रीय CGST विभागाने 10 कोटी 28 लाख रुपयांची फसवणूक करणाऱ्या 15 बनावट संस्थांच्या नावावरील आणखी एका बनावट इनपुट टॅक्स क्रेडिट रॅकेटचा पर्दाफाश केला आहे, या व्यवहारात 57 कोटी रुपयांहून अधिक मूल्याच्या वस्तूंच्या कोणत्याही पावत्या न घेता किंवा प्रत्यक्षात या वस्तूंचा पुरवठा न करता बनावट पावत्यांवर हे घोटाळेबाज धातूच्या भंगार सामानाच्या खोट्या पावत्या जारी करून इनपुट टॅक्स क्रेडिट हडपत होते. मुंबई, औरंगाबाद आणि नाशिक या शहरांमध्ये या कंपनीच्या बेकायदेशीर व्यवहारांचे हे जाळे पसरले आहे.
ही कंपनी, लोखंडी कचरा आणि भंगार वितळवून त्यातील लोखंड अथवा पोलाद विकण्याचा व्यवसाय करण्यासाठी सरकारकडे नोंदणीकृत आहे. मात्र या कंपनीच्या मालकाने सीजीएसटी कायदा 2017 चे उल्लंघन करत, कोणत्याही वस्तू अथवा सेवा न घेता, अनुक्रमे, 5 कोटी 17 लाख आणि 5 कोटी 11 लाख रुपयांचे इनपुट टॅक्स क्रेडीट हडपले आणि फसवणुकीने त्याचा वापर केला असे तपासणीअंती निदर्शनास आले.
अस्तित्वात नसलेल्या कंपन्यांच्या पावत्यांवर इनपुट टॅक्स क्रेडीट घेऊन यांच्या संपर्कातील इतर संस्थांना त्याचे हस्तांतरण करून ही कंपनी नियमित वस्तू आणि सेवा कराचा महसूल ज्यांच्या हक्काचा आहे त्या कंपन्यांवर अन्याय करून त्यांच्याशी चुकीच्या पद्धतीने स्पर्धा करत होती.
या प्रकरणी एका व्यावसायिकाला CGST कायदा 2017 च्या कलम 69 अन्वये कलम 132 ibid चे उल्लंघन केल्याबद्दल अटक करण्यात आली आणि त्याला वाशीच्या प्रथमवर्ग माननीय न्यायदंडाधिकारी यांच्यासमोर हजर करण्यात आले. सुनावणीनंतर आरोपीला 27 जानेवारी 2022 पर्यंत 14 दिवसांची न्यायालयीन कोठडी सुनावण्यात आली.
बनावट इनपुट टॅक्स क्रेडीट घोटाळ्यात सहभागी होऊन, प्रामाणिक करदात्यांची फसवणूक करणाऱ्या आणि सरकारचा अधिकार असलेला महसूल हडपण्याचा गुन्हा करणाऱ्यांवर अंकुश ठेवण्यासाठी मुंबई प्रदेशाच्या सीजीएसटी विभागाने मोठ्या प्रमाणावर सुरु केलेल्या मोहिमेचा भाग म्हणून आजची कारवाई करण्यात आली. यापूर्वीच्या कारवाईत, नवी मुंबई आयुक्तालयाने 8 जानेवारी 2022 रोजी सरकारी नोंदणी असलेल्या मे. ओम्नीपोटंट या कंपनीच्या दोन व्यावसायिकांना अटक केली होती. सुमारे 385 कोटी रुपयांच्या बनावट पावत्या तयार करून ही कंपनी 70 कोटी रुपयांहून अधिक रक्कमेच्या इनपुट टॅक्स क्रेडीटचे बनावट संस्थांना हस्तांतरण करत होती.
येत्या काळात हा विभाग असे फसवणुकीचे व्यवहार करणाऱ्या आणि करचुकवेगिरी करणाऱ्यांविरुद्धची कारवाई अधिक तीव्र करणार आहे.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
पंतप्रधान कार्यालय
पंतप्रधानांनी लोहरी निमित्त देशवासियांना दिल्या शुभेच्छा
नवी दिल्ली, 13 जानेवारी 2022
पंतप्रधान नरेंद्र मोदी यांनी लोहरी निमित्त देशवासीयांना शुभेच्छा दिल्या आहेत.
पंतप्रधानांनी एका ट्विटमध्ये म्हटले आहे की;
"तुम्हा सर्वांना लोहरीच्या हार्दिक शुभेच्छा. मी प्रत्येकाच्या उत्तम आरोग्यासाठी आणि कल्याणासाठी प्रार्थना करतो. या विशेष दिवस निमिताने आपल्या समाजात बंधुत्वाची भावना वाढीस लागू दे.''
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण संशोधन आणि विकास संस्थेने कोविड -19 च्या अँटिबॉडी अर्थात प्रतिपिंड शोधणारा निदान संच केला विकसित
संरक्षण शरीर विज्ञान आणि उपयोजित विज्ञान संस्था , संरक्षण संशोधन व विकास संस्था अंतर्गत संरक्षण संशोधन प्रयोगशाळा यांनी कोविड -19 च्या अँटिबॉडी अर्थात प्रतिपिंडाचे अस्तित्व शोधण्यावर आधारित DOPCOVAN हा कोविड निदान परीक्षण संच तसेच DIPAS-VDx कोविड-19 IgG प्रतिपिंड मायक्रोवेव्ह एलायझा परीक्षा संच हे सिरो सर्वेक्षणासाठी उपयुक्त ठरणारे निदान परीक्षण संच तयार केले आहेत. DIPCOVAN संच SARS-CoV-2 विषाणूंचा स्पाईक तसेच न्यूक्लिओकॅप्सिडचा  97 टक्के एवढ्या उच्च प्रमाणात व 99 टक्के एवढ्या अचूकपणे वेध घेऊ शकतो. नवी दिल्लीतील वॅनगार्ड डायग्नोस्टिक प्रायव्हेट लिमिटेड या निदान क्षेत्रातील विकास आणि उत्पादक कंपनीच्या सहकार्याने हे संच विकसित करण्यात आले आहेत.
DIPCOVAN संच शास्त्रज्ञांनी संपूर्णपणे स्वदेशी बनावटीचा तयार केलेला परीक्षण संच असून नवी दिल्लीतील वेगवेगळ्या ठिकाणाहून घेतलेल्या 1,000 नमुन्यांच्या चाचणीनंतर त्याला मान्यता देण्यात आली आहे.
गेल्या वर्षभरात या उत्पादनाच्या तीन तुकड्यांना मंजुरी मिळाली आहे. प्रतिपिंड शोधक संचाला आयसीएमआर म्हणजेच भारतीय वैद्यकीय संशोधन परिषदेने एप्रिल 2021 मध्येच परवानगी दिली आहे. भारतीय औषध नियंत्रक मंडळ  , सेंट्रल ड्रग्स स्टॅंडर्ड कंट्रोल ऑफ इंडिया , तसेच आरोग्य व कुटूंब कल्याण मंत्रालयानेही या हे संच विकसित करण्यास व वितरित करण्यास परवानगी दिली आहे.
रक्तद्रव अर्थात प्लाझ्मामधील IgG प्रतिपिंड शोधण्याचे तसेच SARS-CoV-2 विषाणूंच्या प्रतिपिंडाला हा संच लक्ष्य करते. या संचांमुळे अन्य आजार असलेल्या व्यक्तीचा नमुना असला तरीही काहीही फेरफार होऊ न देता 75 मिनिटात निदान करता येऊ शकते. हा संच 18 महिन्यापर्यंत ठेवता घेतो.
या निदान संचामुळे covid-19 साथरोगाचे स्वरूप समजून घेण्यास मदत होईल तसेच रुग्णाला त्याआधी SARS-CoV-2 विषाणूंमुळे झालेला संर्सग ही समजू शकेल.
काळाची गरज म्हणून उद्योग क्षेत्राच्या सहकार्याने विकसित झालेल्या या संचाबद्दल संरक्षण मंत्री राजनाथ सिंग यांनी संरक्षण आणि संशोधन विकास संस्थेचे कौतुक केले.
संरक्षण संशोधन आणि विकास विभागाचे सचिव जी सतीश रेड्डी यांनी या संचांच्या विकसनात सहभागी असलेल्या सर्वाचे कौतुक केले. "लोकांना या महामारीच्या काळात याचा अतिशय उपयोग होईल ", असे ते यावेळी म्हणाले.
आरोग्य आणि कुटुंब कल्याण मंत्रालय
कोविड-19 ची ताजी माहिती
भारतात 63 दिवसांनंतर गेल्या 24 तासात 1 लाखापेक्षा कमी दैनंदिन रुग्णांची नोंद.
गेल्या चोवीस तासात 86,498 नव्या रुग्णांची नोंद; गेल्या 66 दिवसातली सर्वात कमी रुग्णसंख्या.
भारतातील सक्रिय रुग्ण संख्येत घट होऊन ती 13,03,702 इतकी झाली.
गेल्या 24तासात सक्रीय रुग्णसंख्येत 97,907 इतकी घट.
देशात आतापर्यंत एकूण 2,73,41,462 रुग्ण बरे झाले.
गेल्या 24 तासात 1,82,282 रुग्ण बरे झाले.
सलग 26 व्या दिवशी नव्या रुग्णांपेक्षा बरे झालेल्या रुग्णांची संख्या अधिक.
रुग्ण बरे होण्याचा दर वाढून 94.29%
साप्ताहिक पॉझिटीव्हीटी दर सध्या 5.94%
दैनंदिन पॉझिटीव्हीटी दर 4.62%, सलग 15 व्या दिवशी तो 10% हून कमी.
चाचण्यांच्या क्षमतेत सातत्याने वाढ कायम- एकूण 36.8 कोटी चाचण्या करण्यात आल्या आहेत.
देशव्यापी लसीकरण अभियाना अंतर्गत आतापर्यंत 23.61 कोटी लसीच्या मात्रा देण्यात आल्या.
आरोग्य आणि कुटुंब कल्याण मंत्रालय
दुसऱ्या दिवशीही 7 लाखांपेक्षा कमी सक्रिय रुग्ण असण्यात भारताने राखले सातत्य
बरे होणाऱ्यांची एकूण संख्या 70 लाख पार
बरे होणाऱ्या एकूण रुग्णसंख्येपैकी 61 % रुग्ण 6 राज्य / केंद्रशासित प्रदेशांतील
नवी दिल्ली, 24 ऑक्टोबर 2020
सक्रिय रुग्णांमध्ये सातत्याने घसरण होण्याचा दाखला भारत सातत्याने देत आहे. सतत दुसऱ्या दिवशी सक्रिय रुग्णांची संख्या 7 लाखांपेक्षा कमी आहे आणि ती 6,80,680 इतकी आहे.
देशातील एकूण सक्रिय रुग्णांपैकी केवळ 8.71 % सक्रिय रुग्णांचा समावेश आहे.
सक्रिय रुग्णसंख्या दररोज निरंतर घटत आहे. केंद्र सरकारच्या वतीने यशस्वीपणे राबविल्या जाणाऱ्या टेस्ट, ट्रीट आणि ट्रॅक  या कार्यपद्धतीचे राज्य / केंद्रशासित प्रदेशांकडून अंमलबजावणी केली जात असल्याचा दाखला आहे.
जागतिक महामारीशी लढा देताना या विविध टप्प्यांमध्ये राज्य आणि केंद्रशासित प्रदेशांमधील सक्रिय रुग्ण संख्येमध्ये बदल दिसून येत आहे.
गेल्या काही आठवड्यांमध्ये दिवसा रोजच्या सक्रिय प्रकरणांमध्ये प्रगतीशील घट झाली आहे.
सक्रिय प्रकरणांचा घटता कल बरे झालेल्या रुग्णांच्या अखंड वाढत असलेल्या संख्येला पूरक आहे. एकूण बरे झालेल्या रुग्ण संख्येने 70 लाखांचा उल्लेखनीय टप्पा ओलांडला आहे आणि 70,16,046 इतका आहे. राष्ट्रीय पातळीवरील रुग्ण बरे होण्याचा दर 89.78 % पर्यंत वाढला आहे.
एकूण बरे झालेल्या रुग्णांपैकी 61 % रुग्ण हे 6 राज्य / केंद्रशासित प्रदेशांमधील आहेत, उदा. महाराष्ट्र, आंध्रप्रदेश, कर्नाटक, तामिळनाडू, उत्तरप्रदेश आणि दिल्ली.
अलिकडच्या काही दिवसांमध्ये नव्याने रुग्ण बरे होण्याचे प्रमाण ओलांडले आहे. 67,549 कोविड रुग्ण बरे झाले आहेत आणि गेल्या 24 तासात 53,370 इतकी नवीन रुग्णसंख्या आहे.
बरे झालेले 77 % रुग्ण हे 10 राज्य / केंद्रशासित प्रदेशांमधील आहेत, असे निरीक्षण आहे.
महाराष्ट्रात एका दिवसात 13,000 पेक्षा अधिक रुग्ण बरे झाले असल्याची नोंद आहे.
गेल्या 24 तासांत 53,370 नवीन रुग्ण नोंदविण्यात आले आहेत. नवीन रुग्ण संख्येपैकी 80 % रुग्ण हे 10 राज्य / केंद्रशासित प्रदेशांमधील आहेत.
केरळमध्ये 8,000 पेक्षा अधिक आणि महाराष्ट्रात 7,000 पेक्षा अधिक रुग्णांची नोंद करण्यात आली आहे.
गेल्या 24 तासांत 650 मृत्यूंची नोंद झाली आहे.
यापैकी, 10 राज्य / केंद्रशासित प्रदेशांमधील 80 % आहेत. महाराष्ट्रात सर्वाधिक 184 मृत्यूंची नोंद झाली आहे.
R.Tidke/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
अमेरिकेतील गुंतवणूकदारांनी भारतात रस्ते आणि महामार्ग प्रकल्पात गुंतवणूक करावी - केंद्रीय मंत्री नितीन गडकरी यांचे आवाहन
भारतातील रस्ते आणि महामार्ग प्रकल्प, गुंतवणूकदारांसाठी सोन्याच्या खाणीसारखे आहेत, असं सांगत अधिकाधिक उद्योजकांनी त्यात गुंतवणूक करावी, असे आवाहन, केंद्रीय रस्ते आणि महामार्ग मंत्री नितीन गडकरी यांनी अमेरिकेतील गुंतवणूकदारांना केले आहे. 19 व्या भारत- अमेरिका आर्थिक परिषदेचे ऑनलाईन उद्घाटन त्यांच्या हस्ते झाले, त्यावेळी ते बोलत होते. भारत-अमेरिका चेंबर ऑफ कॉमर्सने ही परिषद आयोजित केली आहे. भारत आणि अमेरिका ही जगातील दोन मोठी लोकशाही राष्ट्रे असून दोघांमधील द्वीपक्षीय संबंध अतिशय मजबूत आहेत. दोन्ही देश एकमेकांचे नैसर्गिक मित्र असून, आपण परस्परांच्या विकासासाठी बरेच योगदान देऊ शकतो. दोन्ही देशांनी वेळोवेळी अनेक सामाजिक, आर्थिक आणि राजनैतिक आघाडीवर, परस्पर विश्वास, आदर आणि सहकार्याचे प्रदर्शन केले आहे. यंदा ह्या परिषदेची संकल्पना, -“पुढच्या 25 वर्षांसाठीचा नवा अजेंडा” अशी असून, त्यातून, आपले संबंध अधिक दृढ करण्यासाठीचा एक आराखडा तयार केला जाणार आहे, असे त्यांनी पुढे सांगितले.
आपल्याला नव्या मार्गांची आखणी करतांना, काही चौकटी बाहेरचा विचार आणि नव्या सृजनशील उपायांचा अवलंब करण्यास प्रोत्साहन द्यायला हवे,असे ते म्हणाले. केंद्र सरकार राष्ट्रीय पायाभूत सुविधा पाईपलाईन प्रकल्पाच्या माध्यमातून पायाभूत विकासात, 1.4 ट्रिलियन गुंतवणूक करणार आहे, अशी माहिती त्यांनी दिली.
आम्ही देशभरात, 10,000 किमीचे 27 ग्रीनफील्ड द्रुतगती मार्ग विकसित करणार आहोत, आणि त्यासाठी 5 लाख कोटी म्हणजे 60 अब्ज डॉलर्सची गुंतवणूक केली जाणार आहे, असेही त्यांनी सांगितले.
ह्या प्रकल्प गुंतवणुकीत, किरकोळ गुंतवणूकदारांनाही सहभागी होता यावं यासाठी आम्ही, इन्व्ही आयटी  सारखे काही गुंतवणूक स्नेही, अभिनव उपक्रम देखील राबवत आहोत. आम्ही आमच्या उत्पादनांची संरचना अशाप्रकारे करतो आहोत, जेणेकरुन, किरकोळ गुंतवणूकदारांना त्यातून चांगले परतावे मिळू शकतील, जे मुदतठेवीवरील व्याजदरांपेक्षा अधिक असतील, असेही गडकरी म्हणाले.
आज भारत, इलेक्ट्रिक वाहने, मग, त्या दुचाकी असोत, तीचाकी अथवा चारचाकी वाहनांची सर्वात मोठी बाजारपेठ ठरला आहे. इलेक्ट्रिक वाहनांसाठी, सौर आणि पवन उर्जेवर आधारित चार्जिंग यंत्रणा उभरण्यास सरकार प्रोत्साहन देत आहे. इलेक्ट्रिक हायवे विकसित करण्याच्या संकल्पनेवर देखील आम्ही काम करत असून सौर ऊर्जेतून मिळणाऱ्या वीजेवर आधारित या महामार्गांवर ट्रक आणि बसेस सारख्या मोठ्या वाहनांचे बॅटरी चार्जिंग देखील शक्य होईल, अशी आशा गडकरी यांनी व्यक्त केली.
राष्ट्रपती कार्यालय
अखिल भारतीय कोळी समाजाच्या सुवर्ण महोत्सवी सोहळ्याला पूर्व-ध्वनिमुद्रित चित्रफीत संदेशाद्वारे राष्ट्रपतींनी केले संबोधित
राष्ट्रपती रामनाथ कोविंद यांनी आज  अखिल भारतीय कोळी समाजाच्या सुवर्णमहोत्सवी सोहळ्याला पूर्व-ध्वनिमुद्रित केलेल्या चित्रफीत संदेशाद्वारे संबोधित केले.
आपल्या भाषणात राष्ट्रपती म्हणाले की, , या सोहळ्याला प्रत्यक्षरित्या ते संबोधित करू शकले असते तर त्यांना अधिक आनंद झाला असता.मात्र त्यांच्या घटनात्मक पदाच्या जबाबदाऱ्यांमुळे त्यांना जमैका आणि सेंट व्हिन्सेंट आणि ग्रेनेडाईन्स या देशांसोबतचे भारताचे परस्पर संबंध अधिक दृढ करण्यासाठी या देशांच्या भेटीवर जावे लागले.
अखिल भारतीय कोळी समाजाच्या स्थापनेपासूनच्या त्यांच्या जुन्या संबंधांचे स्मरण करून, राष्ट्रपतींनी सांगितले की, या समाजाचा सुवर्णमहोत्सवी सोहळा हा त्यांच्यासाठी वैयक्तिकरित्या खूप समाधानकारक आणि आनंददायी आहे. कोणतीही संस्था तयार करण्यासाठी आणि वाढवण्यासाठी खूप मेहनत आणि समर्पण लागते.त्यामुळे आज आपण सर्वजण एकत्र येऊन अखिल भारतीय कोळी समाजाचा सुवर्णमहोत्सव साजरा करत आहोत ही आपल्या सर्वांसाठी अभिमानाची बाब आहे.अधिक समाधानाची बाब म्हणजे या समाजाच्या सदस्यांनी समाजाच्या आणि राष्ट्राच्या प्रगतीत आपले बहुमूल्य योगदान दिले आहे.
आपल्या आधीच्या पिढ्यांमधील दृष्ट्या लोकांनी समाजाला दिशा देण्यासाठी छोटी पावले उचलली. त्यानंतरच्या पिढ्या अधिक पुढे गेल्या, असे राष्ट्रपती म्हणाले. तरुण पिढी कोळी समाजाची ओळख आणि प्रतिष्ठा आणखी उच्च स्तरावर नेईल आणि समाजातील सदस्य आधुनिकता, संवेदनशीलता, मानवतेची सेवा आणि देशभक्तीचे आदर्श घालून देत राहतील, असा विश्वास त्यांनी व्यक्त केला. कोळी समाजातील प्रत्येक सदस्याने आपल्या समाजाची प्रतिष्ठा वाढवण्याबरोबरच राष्ट्र उभारणीतही योगदान देत राहण्याचा संकल्प घ्यावा असे आवाहन त्यांनी केले.
राष्ट्रपतींचे भाषण पाहण्यासाठी येथे क्लिक करा
आरोग्य आणि कुटुंब कल्याण मंत्रालय
कोविड-19 लसीकरण दिवस -302
देशात कोविड प्रतिबंधक लसीकरणाचा 111.95 कोटी मात्रांचा टप्पा पार
आज संध्याकाळी सात वाजेपर्यंत 52 लाख लसींच्या मात्रा देण्यात आल्या
कोविड-19 लसीकरण मोहिमेत भारताने आज 111.95 कोटी मात्रांचा  टप्पा गाठला आहे. आज संध्याकाळी सात वाजेपर्यंत 52 लाखांपेक्षा अधिक  मात्रा देण्यात आल्या. आज रात्री उशिरापर्यंत अंतिम आकडेवारी आल्यानंतर लसीकरणाचे आकडे वाढण्याची शक्यता आहे.
प्राधान्य गटातील लोकसंख्येच्या वर्गीकरणानुसार, लसींच्या आजवर दिलेल्या मात्रांची आकडेवारी पुढीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
10380357
|
|
2nd Dose
|
|
9324980
|
|
FLWs
|
|
1st Dose
|
|
18373997
|
|
2nd Dose
|
|
16162895
|
|
Age Group 18-44 years
|
|
1st Dose
|
|
431717663
|
|
2nd Dose
|
|
168777690
|
|
Age Group 45-59 years
|
|
1st Dose
|
|
178069669
|
|
2nd Dose
|
|
104366149
|
|
Over 60 years
|
|
1st Dose
|
|
111591078
|
|
2nd Dose
|
|
70790872
|
|
Cumulative 1st dose administered
|
|
750132764
|
|
Cumulative 2nd dose administered
|
|
369422586
|
|
Total
|
|
1119555350
|
|
Date: 13th November, 2021 
|
|
HCWs
|
|
1st Dose
|
|
154
|
|
2nd Dose
|
|
7291
|
|
FLWs
|
|
1st Dose
|
|
168
|
|
2nd Dose
|
|
17061
|
|
Age Group 18-44 years
|
|
1st Dose
|
|
1056296
|
|
2nd Dose
|
|
2674523
|
|
Age Group 45-59 years
|
|
1st Dose
|
|
237993
|
|
2nd Dose
|
|
733622
|
|
Over 60 years
|
|
1st Dose
|
|
141908
|
|
2nd Dose
|
|
359369
|
|
1st Dose Administered in Total
|
|
1436519
|
|
2nd Dose Administered in Total
|
|
3791866
|
|
Total
|
|
5228385
कोविड संसर्गाचा अधिक धोका असलेल्या व्यक्तींचे संरक्षण करण्यासाठी लसीकरण एक प्रभावी साधन असून, लसीकरण मोहिमेच्या प्रगतीवर सर्वोच्च स्तरावरून देखरेख ठेवली जात आहे.
ग्राहक व्यवहार, अन्न आणि सार्वजनिक पुरवठा मंत्रालय
कोविड-19च्या उद्रेकामुळे लागू केलेल्या लॉकडाऊन कालावधीत भारतीय अन्न महामंडळाने संपूर्ण देशभरात अन्नधान्याचा भरघोस पुरवठा केला
24 मार्च पासून सुरु असलेल्या लॉकडाऊनपासून एकूण 352 रॅक्समधून अंदाजे 9.86 एलएमटी अन्नधान्य पोहोचवण्यात आले
 लॉकडाऊन कालावधी दरम्यान संपूर्ण देशभरात गहू आणि तांदळाच्या पुरवठ्यात कुठेच खंड पडणार नाही हे सुनिश्चित करत आहे. एफसीआय राष्ट्रीय अन्न सुरक्षा कायद्यांतर्गत  प्रत्येक लाभार्थ्याला केवळ प्रत्येक महिन्याला 5 किलो अन्नधान्यपुरविण्याऐवजी पंतप्रधान गरीब कल्याण अन्न योजनेंतर्गत 81.35 कोटी लोकांना पुढील 3 महिन्यासाठी प्रत्येक व्यक्तीमागे 5 किलो अन्नधान्याची अतिरिक्त मागणी पूर्ण करण्यासाठी देखील तयार आहे. 31 मार्च 2020 पर्यंत एफसीआय ने 56.75 दशलक्ष एमटी अन्नधान्य  पुरविले आहे.
या आव्हानात्मक परिस्थितीत देखील एफसीआय देशभरात बहुतांश रेल्वे मार्गाने गहू आणि तांदळाच्या पुरवठ्याची गती वाढवून अन्नधान्याची वाढती मागणी पूर्ण करण्यासाठी सक्षम आहे. 1 एप्रिल 2020 रोजी सुमारे 1.48 लाख मेट्रिक टन अन्नधान्य साठा असलेले 53 रॅक्स लोड करण्यात आले. लॉकडाउनच्या दिवसापासून म्हणजेच 24 मार्च 2020 पासून एफसीआयने अंदाजे 9.86 एलएमटी अन्नधान्याचे 352 रॅक्सची वाहतूक केली आहे.
एफसीआय खुल्या बाजारपेठ योजनेंतर्गत  ई-लिलाव करत आहे जेणेकरून बाजारात पुरवठा मर्यादित होऊन पीठ गिरण्या/राज्यसरकारला सुलभरीत्या गहू उपलब्ध होईल. 31 मार्च 2020 रोजी झालेल्या अखेरच्या ई-लिलावात 1.44 एलएमटी गव्हासाठी बोली प्राप्त झाली आहे.
कोविड-19 चा उद्रेक पाहता, नियमित ई-लिलावाशिवाय जिल्हा दंडाधिकारी / जिल्हाधिकारी यांना ओएमएसएस कडून राखीव दराने थेट एफसीआय डेपोमधून पीठ गिरण्या आणि इतर गहू उत्पादनाच्या गरजा भागविण्याची परवानगी देण्यात आली आहे. या मार्गाने आतापर्यंत 79027 मे.टन गहू खालील राज्यात देण्यात आला आहे.
|
|
अनु.क्र.
|
|
राज्य
|
|
प्रमाण 
|
|
I
|
|
उत्तरप्रदेश
|
|
35675
|
|
ii
|
|
बिहार
|
|
22870
|
|
iii
|
|
हिमाचल प्रदेश
|
|
11500
|
|
iv
|
|
हरयाणा
|
|
4190
|
|
V
|
|
पंजाब
|
|
2975
|
|
vi
|
|
गोवा
|
|
1100
|
|
vii
|
|
उत्तराखंड
|
|
375
|
|
viii
|
|
राजस्थान
|
|
342
त्याशिवाय तांदळासाठी ई-लिलावही घेण्यात आला आहे. मागील ई-लिलावात 31 मार्च 2020 रोजी तेलंगणा, तामिळनाडू, जम्मू-कश्मीर इत्यादी राज्यांकडून 77000 मे.टन तांदळासाठी निविदा प्राप्त झाल्या आहेत.
आतापर्यंत खालील 6 राज्यांना 93387 मेट्रिक टन  तांदूळ देण्यात आला आहे.
|
|
अनु.क्र.
|
|
राज्य
|
|
प्रमाण 
|
|
I
|
|
तेलंगणा
|
|
50000
|
|
ii
|
|
आसाम
|
|
16160
|
|
Iii
|
|
मेघालय
|
|
11727
|
|
Iv
|
|
मणिपूर
|
|
10000
|
|
V
|
|
गोवा
|
|
4500
|
|
Vi
|
|
अरुणाचलप्रदेश
|
|
1000
G.Chippalktti/S.Mhatre/P.Kor
पंतप्रधान कार्यालय
राष्ट्रीय गंगा परिषदेला पंतप्रधानांची दूरदृश्य माध्यमातून उपस्थिती
पंतप्रधान नरेंद्र मोदी यांनी राष्ट्रीय गंगा परिषदेच्या आज  झालेल्या बैठकीचे अध्यक्षपद दूरदृश्य माध्यमातून भूषवले.
नमामि गंगे अभियान अधिक परिणामकारक करण्यासाठी ही चर्चेची चांगली संधी असल्याचे पंतप्रधान म्हणाले. लहान शहरांमध्ये मैला व सांडपाण्यावर प्रक्रिया करणाऱ्या व्यवस्थांची व्याप्ती वाढवण्यासह स्वच्छता राखण्यासाठीच्या प्रयत्नांत वाढ करण्याच्या विविध पर्यायांबाबत परिषदेत चर्चा झाली.
गंगेच्या काठावर औषधी वनस्पतींची शेती करण्याच्या मुद्द्यावर पंतप्रधानांनी या बैठकीत भर दिला. आपल्या ट्विटर संदेशात पंतप्रधानांनी या बाबींचा उल्लेख केला आहे. तसेच, नदीच्या काठावर पर्यटनाला चालना देणाऱ्या पायाभूत सुविधांच्या उभारणीची गरज व्यक्त करून त्यामुळे लोकांना उपजीविकेच्या संधी मिळतील, असे म्हटले आहे.
जल, आरोग्य, स्वच्छतेशी संबंधित विविध प्रकल्पांची पायाभरणी व लोकार्पण पंतप्रधानांनी यावेळी दूरदृश्य माध्यमातून केले.
पंतप्रधान ट्वीट संदेशात म्हणाले:
माहिती आणि प्रसारण मंत्रालय
राष्ट्रीय चित्रपट संग्रहालयाने मराठा चेंबर ऑफ कॉमर्स, इंडस्ट्रीज अँड ॲग्रीकल्चर यांच्याकडून घेतले दुर्मिळ 16 मिमिचे छायाचित्रण
राष्ट्रीय चित्रपट संग्रहालयाने मराठा चेंबर ऑफ कॉमर्स, इंडस्ट्रीज अँड ॲग्रीकल्चर  यांच्याकडून दुर्मिळ असे 16 मिमिचे छायाचित्रण घेतले आहे.
आज झालेल्या कार्यक्रमात, एमसीसीआयचे महासंचालक प्रशांत गिरबाने यांनी एनएफएआयचे संचालक प्रकाश मगदुम यांच्याकडे रिळ हस्तांतरीत केली. 1200 ft असलेले दुर्मिळ छायाचित्रण 35 मिनिटांचे असून त्याला ऐतिहासिक मूल्य आहे. एमसीसीआयच्या 1940 ते 1960 दरम्यानच्या प्रमुख घटनांचा यात संघटनात्मक इतिहास आहे. प्रामुख्याने कृष्ण-धवल असलेल्या छायाचित्रणाचा काही भाग रंगीत आहे.
आमच्या कार्यालयातच हे छायाचित्रण मिळाले आणि आम्हाला वाटले ते एनएफएआयकडे हस्तांतरीत करावे. आम्ही एनएफएआयला या महत्त्वाच्या फुटेजचे डिजीटल स्वरुपात जतन करण्याची विनंती केली आहे, असे गिरबाने याप्रसंगी म्हणाले.
एनएफएआयचे संचालक प्रकाश मगदुम याप्रसंगी म्हणाले, मराठा चेंबर ऑफ कॉमर्स इंडस्ट्रीज अँड ॲग्रीकल्चरकडून हे फुटेज मिळाले याचा आम्हाला आनंद आहे. सदर फुटेज चांगल्या स्थितीत असून आम्ही याला डिजीटल बनवण्याचे प्रयत्न करु. शहराच्या पायाभूत सुविधांचा आणि औद्योगिक वाढीचा विकास दर्शविल्यामुळे हे जतन करण्याजोगे छायाचित्रण आहे.
या फुटेजचे प्रमुख वैशिष्ट्ये म्हणजे यात रौप्य महोत्सवी वर्ष सोहळा, पुणे येथील टिळक रस्त्यावरील एमसीसीआयच्या इमारतीचे उद्घाटन, एमसीसीआयचे मासिक संपदा , परीषदा आणि चर्चा-सभा, यात शंतनुराव किर्लोस्कर यांचा सत्कारसोहळा, आणि इतर विविध घटना यात आहेत. विशेष म्हणजे, थोर स्वातंत्र्यसेनानी आणि नेते सी. राजगोपालाचारी हे एका कार्यक्रमात सहभागी झालेले दिसतात. तसेच यात बँक ऑफ महाराष्ट्र आणि पुणे विभाग उत्पादकता परिषद आणि पुण्याचा औद्योगिक विकास आणि एमसीसीआयचे प्रयत्न याविषयीचे छायात्रिण यात पाहायला मिळते.
प्रकाश मगदुम यांनी एमसीसीआयएला अशी विनंती केली की शहरातील जुन्या औद्योगिक संस्थांकडून अशी दुर्मिळ फुटेज आणि चित्रपट मिळावेत यासाठी मदत करावी.